**PRILOG V. NACRT UGOVORA O NABAVI**

**Hrvatski Crveni križ Gradsko društvo Crvenog križa Koprivnica,** Braće Radića 7, 48000 Koprivnica, OIB: 86728714397, koji zastupa ravnateljica Adela Sočev, univ. spec. pol. (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Isporučitelj)

sklopili su u Koprivnici, dana \_\_\_\_\_\_\_\_\_\_\_\_\_ . godine sljedeći

**UGOVOR O NABAVI ROBE**

**„Nabava namještaja i opreme za Centar za pomoć u kući Koprivnica“,**

**ZA GRUPU BROJ \_\_\_\_\_\_,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**pREDMET UGOVORA**

**Članak 1.**

Ugovorne strane konstatiraju da je Naručitelj proveo postupak nabave s obveznom objavom sukladno *„Pravilima o provedbi postupaka nabave za neobveznike Zakona o javnoj nabavi“* javnog poziva Ministarstva regionalnog razvoja i fondova Europske unije, referentna oznaka poziva: KK.08.1.3.04, vezanog uz unapređivanje infrastrukture za pružanje socijalnih usluga u zajednici kao podrška procesu deinstitucionalizacije koji je dostupan na internetskoj adresi [www.strukturnifondovi.hr](http://www.strukturnifondovi.hr).

Ugovorne strane također konstatiraju da je najpovoljniju ponudu dao Isporučitelj, sukladno Odluci o odabiru ponude od dana \_\_\_\_\_\_\_\_\_\_\_. godine.

Ovaj predmet nabave sufinancira se u okviru projekta *Centar za pomoć u kući Koprivnica,* broj ugovora o dodjeli bespovratnih sredstava KK.08.1.3.04.0012.

**Članak 2.**

Ugovorne strane imenuju svoje predstavnike u provedbi ovog Ugovora kako slijedi:

1. predstavnik Naručitelja je: Adela Sočev, univ. spec. pol., ravnateljica
2. predstavnik Isporučitelja je: \_\_\_\_\_\_\_\_\_\_\_\_\_\_\_\_\_\_\_

Predstavnici ugovornih strana predstavljaju osobe putem kojih će se obavljati komunikacija između ugovornih strana. Dostava obavijesti predstavnicima ugovornih strana smatra se dostavom obavijesti ugovornim stranama.

Ugovorne strane su suglasne da će se u načelu sve obavijesti dostavljati elektronskim putem, putem e-maila i to:

1. predstavniku Naručitelja na e-mail adresu hrvatski.crveni.kriz1@kc.t-com.hr
2. predstavniku Isporučitelja na email adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izuzetak od pravila iz stavka 2. i 3. ovog članka predstavlja dostava zahtjeva, obavijesti i drugih dokumenata od kojih počinju teći rokovi definirani ovim Ugovorom ili zakonom, ili kada je takav izuzetak izričito određen ovim Ugovorom. Takve obavijesti se dostavljaju u pisanoj formi osobnom dostavom drugoj ugovornoj strani (zajedno s prilozima, ukoliko je dostava priloga obvezatna) bilo u ruke predstavniku druge ugovorne strane, bilo putem pošte slanjem preporučene pošiljke s povratnicom, na adrese:

1. Naručitelju na adresu: Braće Radića 7, 48000 Koprivnica
2. Isporučitelju na adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smatra se da je osobna dostava drugoj ugovornoj strani (u daljnjem tekstu: Osobna dostava) uredno izvršena:

1. predajom pismena predstavniku druge ugovorne strane na način da isti na kopiji pismena (koju zadržava ugovorna strana koja dostavlja pismeno) svojim potpisom potvrdi primitak pismena (uz navođenje datuma primitka pismena);
2. predajom pismena pošti kao preporučene pošiljke s povratnicom.

Ugovorne strane se obvezuju da međusobno pravovremeno informirati o svim činjenicama koje su bitne za izvršavanje ovog Ugovora.

U slučaju da bude potrebno mijenjati predstavnika ugovornih strana, ona ugovorna strana koja bude mijenjala predstavnika istu će napraviti u najkraćem mogućem roku. Mijenjanje predstavnika se obavlja odlukom ugovorne strane koja mijenja predstavnika koja mora sadržavati sve podatke o predstavniku nužne za nastavak uspješne komunikacije između ugovornih stranaka. Odluka o izmjeni predstavnika stupa na snagu u trenutku kada se ista dostavi drugoj ugovornoj strani Osobnom dostavom.

**Članak 3.**

Sastavnim dijelom ovog Ugovora smatraju se:

1. Kompletni Poziv na dostavu ponuda objavljen na internetskoj adresi [www.strukturnifondovi.hr](http://www.strukturnifondovi.hr).
2. Ponuda Isporučitelja broj \_\_\_\_\_\_\_\_\_\_\_ od dana \_\_\_\_\_\_\_\_\_\_\_. godine
3. Odluka o odabiru od dana \_\_\_\_\_\_\_\_\_. godine.

**Članak 4.**

Premet ovog Ugovora je opremanje objekta *Centar za pomoć u kući Koprivnica*, a sve prema opisu predmeta nabave iz Poziva na dostavu ponuda, sadržaju, vrsti, kvaliteti i količini kako je specificirano u troškovniku za grupu \_\_\_\_\_\_\_\_\_\_\_\_\_\_\_ predmeta nabave te ostalim traženim uvjetima naznačenima u Pozivu na dostavu ponuda i prilozima kao i propisima važećima u Republici Hrvatskoj.

Opremanje novoizgrađenog objekta *Centar za pomoć u kući Koprivnica* za grupu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mora se izvesti u svemu prema prihvaćenoj ponudi Isporučitelja oznake: \_\_\_\_\_\_\_\_\_\_\_\_ od dana \_\_\_\_\_\_\_\_\_\_. godine, a koja se smatra sastavnim dijelom ovog Ugovora.

Naručitelj povjerava, a Isporučitelj se obvezuje da će prema uvjetima iz ovog Ugovora izvršiti opremanje novoizgrađenog objekta *Centar za pomoć u kući Koprivnica* te sve druge propisane obveze.

Isporučitelj je opremanje novoizgrađenog objekta *Centar za pomoć u kući Koprivnica* za grupu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dužan izvršiti na kvalitetan način, stručno i savjesno, sukladno važećim tehničkim propisima, standardima i pravilima struke.

Po izvršenom opremanju, Isporučitelj je dužan ukloniti preostali materijal, sredstva za rad te očistiti prostor od otpada.

Isporučitelj je dužan sukladno ovom Ugovoru u cijelosti isporučiti novu, nekorištenu, zapakiranu i neoštećenu robu, koja mora u cijelosti odgovarati troškovniku te ostalim uvjetima i odredbama Poziva na dostavu ponuda.

**Članak 5.**

Jamstvo na isporučenu opremu, tj. jamstvo za otklanjanje nedostataka u jamstvenom roku iznosi \_\_\_\_\_\_\_ mjeseci, računajući od dana uredno izvršene primopredaje i potpisa primopredajnog zapisnika.

Prava iz jamstva obuhvaćaju minimalno sljedeće:

• usluge popravka i otklanjanja svih nedostataka i kvarova na isporučenoj robi za vrijeme i pod uvjetima jamstvenog roka;

• ukoliko u roku za otklanjanje nedostataka i kvarova ne otkloni nastali kvar ili nedostatak, Isporučitelj je dužan zamijeniti robu kojoj nije otklonjen kvar ili nedostatak novom robom istih ili boljih tehničkih specifikacija, o svom trošku.

Isporučitelj je obvezan u jamstvenom roku bez prava na posebnu naknadu izvršiti otklanjanje svih nedostataka na opremi koja je predmet nabave.

Ukoliko kvar ili drugi nedostatak nije u mogućnosti otkloniti na lokaciji Naručitelja, Isporučitelj će robu o svome trošku odvesti na popravak/servis i popravljeno vratiti i montirati na adresi Naručitelja.

Jamstveni rok teče od dana potpisa primopredajnog zapisnika, a kvar/nedostatak se prijavljuje pisanim putem.

**Vrijednost ugovora**

**Članak 6.**

Ugovorna vrijednost izvršenja opremanja objekta *Centar za pomoć u kući Koprivnica* za grupu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, po ovom Ugovoru iznosi **\_\_\_\_\_\_\_\_\_\_\_\_\_\_\_\_\_ kuna** (bez PDV-a), uvećano za PDV u iznosu od **\_\_\_\_\_\_\_\_\_\_\_\_\_\_\_\_\_ kuna**, ukupno **\_\_\_\_\_\_\_\_\_\_\_\_\_\_\_\_\_ kuna** (s PDV-om), po jediničnim cijenama te količinama i kvaliteti iskazanima u troškovniku.

Jedinične cijene izražene u ponudi fiksne su i nepromjenjive te se ne mogu povećavati.

U cijenu ponude bez poreza na dodanu vrijednost uračunati su svi troškovi (troškovi nabave, rada, isporuke, montaže, jamstava i sl.) te popusti.

**MJESTO I ROK ISPORUKE**

**Članak 7.**

Mjesto isporuke robe je na adresi *Centra za pomoć u kući Koprivnica*, Herešinska ulica, 48000 Koprivnica, Hrvatska.

Isporučitelj se obvezuje izvršiti opremanje *Centra za pomoć u kući Koprivnica* za grupu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ najkasnije u roku od *90 kalendarskih dana od dana potpisa ugovora o nabavi / 60 kalendarskih dana od dana potpisa ugovora o nabavi (ovisno o grupi predmeta nabave)*.

Za vrijeme trajanja ugovora, sve stavke troškovnika izvršavaju se u dogovoru i prethodnom odobrenju od strane Naručitelja.

U slučaju kašnjenja u isporuci, uzrokovanoj krivnjom Isporučitelja, Naručitelj može naplatiti ugovornu kaznu u iznosu od pet promila (5‰) od vrijednosti ugovora bez PDV-a, za svaki dan kašnjenja do uredne isporuke, s tim da ukupni iznos ugovorne kazne ne može prijeći deset posto (10%) od vrijednosti ugovora bez PDV-a.

Naručitelj neće naplatiti ugovornu kaznu ukoliko je kašnjenje ili nemogućnost ispunjenja nastalo uslijed više sile ili krivnjom naručitelja. Pod višom silom podrazumijeva se slučaj kada ispunjenje ugovorne obveze postane nemoguće ili otežano zbog izvanrednih, vanjskih i nepredvidivih okolnosti koje Izvršitelj nije mogao spriječiti, otkloniti ili izbjeći.

Ukoliko je kašnjenje u isporuci toliko da ugovorna kazna obračunom prelazi 10% od vrijednosti ugovora bez PDV-a, Naručitelj može raskinuti ugovor i naplatiti jamstvo za uredno ispunjenje ugovora.

**NAČIN PLAĆANJA**

**Članak 8.**

Predujam je isključen kao i traženje sredstava osiguranja plaćanja.

Vrijednost nabavljene opreme obračunat će se i naplatiti nakon u cijelosti izvršene isporuke robe od strane Izvršitelja, a sve temeljem jediničnih cijena iz ponudbenog troškovnika.

Naručitelj se obvezuje ovjereni dio računa platiti *Izvršitelju/članu zajednice ponuditelja* po uspješno izvršenoj primopredaji opreme koja predstavlja predmet ovog Ugovora i to u roku od 30 (trideset) dana od dana primitka računa.

*Ako se dio ugovora o nabavi daje u podugovor, tada će za usluge koje će izvesti podugovaratelji, Naručitelj izvršiti plaćanje neposredno svakom podugovaratelju koji je naveden u ugovoru. Isporučitelj mora svom računu obvezno priložiti račune svojih podugovaratelja koje je prethodno potvrdio*.

*Isporučitelj je obvezan naznačiti koje iznose i na koji način treba plaćati podugovarateljima, odnosno članovima zajednice gospodarskih subjekata. Naručitelj će plaćanje izvršiti na poslovni račun Isporučitelja, odnosno člana zajednice gospodarskih subjekata i podugovaratelja.*

Napomena: Isporučitelj Naručitelju izdaje Elektronički račun (e-Račun) sukladno europskoj normi EN 16931-1:2017 i njezinim ispravcima, izmjenama i dopunama, sukladno Direktivi 2014/55/EU i dostavljen putem elektroničke pošte na adresu [racunovodstvo@hck-koprivnica.hr](mailto:racunovodstvo@hck-koprivnica.hr).

**PRAVA I OBVEZE NARUČITELJA**

**Članak 9.**

Naručitelj je u obvezi Isporučitelju predati pripremljeni prostor za nesmetano odvijanje opremanja *Centra za pomoć u kući Koprivnica* sukladno odredbama ovog Ugovora.

Naručitelj je u obvezi osigurati Isporučitelju sve potrebne izvore energije radi uspješnog izvršenja Ugovora.

**PRAVA I OBEZE ISPORUČITELJA**

**Članak 10.**

Isporučitelj je dužan izvršiti opremanje *Centra za pomoć u kući Koprivnica* prema uvjetima iz ovog Ugovora, uvjetima iz Poziva na dostavu ponuda, pravilima struke, važećim standardima, normativima, zakonima i tehničkim propisima Republike Hrvatske.

Isporučitelj je dužan prije izrade opreme i namještaja izvršiti izmjeru prostora te uvid u prostor (uključujući i instalacije) u koji se oprema i namještaj montiraju, a sve kako bi se utvrdilo da dimenzije opreme i namještaja definirane Troškovnikom odgovaraju prostoru u koji će se montirati.

Isporučitelj je dužan odmah otkloniti nedostatke utvrđene prilikom primopredaje i nadoknaditi sve troškove i štete koji bi zbog nedostatka isporučene i montirane opreme mogle proisteći.

U periodu od isporuke do uspješno izvršene primopredaje, odgovornost i rizik glede slučajne propasti, oštećenja ili gubitka opreme, snosi Isporučitelj.

**JAMSTVA**

*JAMSTVO ZA UREDNO ISPUNJENJE UGOVORA*

**Članak 11.**

Isporučitelj je dužan Naručitelju dostaviti jamstvo za uredno ispunjenje ugovora o nabavi u obliku solemnizirane bjanko zadužnice ovjerene kod javnog bilježnika, sukladno Pravilniku o obliku i sadržaju bjanko zadužnice (Narodne novine, broj 115/12 i 82/17), na iznos od 10% (deset posto) vrijednosti ovog ugovora bez PDV-a u roku od 10 dana od dana potpisa ovog Ugovora.

Navedeno jamstvo koristit će se u slučaju povrede ugovornih obveza od strane Isporučitelja, jednostranom raskidu ugovora od strane Isporučitelja, nastajanja štete za Naručitelja zbog kašnjenja ili drugog razloga.

Zamjena solemnizirane bjanko zadužnice drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji Isporučitelj nema pravo zaračunavati kamatu.

Ukoliko Isporučitelj ne dostavi jamstvo za uredno ispunjenje ugovora u roku od 10 dana od dana potpisa ugovora, a prije isteka jamstva za ozbiljnost ponude, Naručitelj će raskinuti Ugovor i naplatiti jamstvo za ozbiljnost ponude.

Jamstvo za uredno ispunjenje Ugovora vraća se nakon dostave jamstva za otklanjanje nedostataka u jamstvenom roku.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

1. u slučaju svake povrede ugovorne obveze od strane Isporučitelja, a zbog koje Naručitelju nastane šteta i to u iznosu visine nastale štete s pripadajućim kamatama.
2. radi naplate ugovorne kazne zbog zakašnjenja Isporučitelja u ispunjenju svojih obveza iz ovog Ugovora, i to u visini ugovorne kazne.
3. u slučaju neispunjenja ugovorne obveze od strane Isporučitelja zbog razloga za koje je odgovoran Isporučitelj kao i u slučaju raskida Ugovora kojeg je uzrokovao Isporučitelj, i to u punom iznosu jamstva.
4. u drugim slučajevima, radi naplate potraživanja koja Naručitelj ima prema Isporučitelju u svezi s ovim Ugovorom do visine iznosa koje Naručitelj potražuje.
5. uvijek kada je to predviđeno ostalim odredbama ovog Ugovora.

Ako jamstvo za uredno izvršenje ugovora ne bude naplaćeno, Naručitelj će ga vratiti Isporučitelju nakon izvršenja svih ugovornih obaveza.

*U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član iz zajednice gospodarskih subjekata, u cijelosti ili parcijalno s članom/ovima zajednice, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ugovora bez PDV-a.*

*Također, svaki član zajednice gospodarskih subjekata može dostaviti jamstvo za svoj dio jamstva kumulativno do ukupno traženog iznosa.*

*Isporučitelj može kao jamstvo za uredno ispunjenje ugovora umjesto solemnizirane bjanko zadužnice dati i novčani polog u traženom iznosu. U slučaju zajednice gospodarskih subjekata naručitelj će prihvatiti jamstvo u obliku novčanog pologa bilo kojeg člana zajednice gospodarskih subjekata. Naručitelj će prihvatiti i jamstvo u obliku novčanog pologa koje daju članovi zajednice gospodarskih subjekata za svoj dio garancije, a koje u ukupnom zbroju predstavljaju traženu visinu jamstva.*

*Novčani polog može se uplatiti u korist Naručitelja -**Hrvatski Crveni križ Gradsko društvo Crvenog križa Koprivnica, Braće Radića 7, 48000 Koprivnica, OIB: 86728714397, IBAN: HR8423860021552004869, Model: 99-OIB uplatitelja, opis plaćanja: jamstvo za uredno ispunjenje ugovora.*

*JAMSTVO ZA OTKLANJANJE NEDOSTATAKA U JAMSTVENOM ROKU*

**Članak 12.**

Jamstvo za otklanjanje nedostataka u jamstvenom roku Isporučitelj je dužan dostaviti Naručitelju u obliku solemnizirane bjanko zadužnice sukladno Pravilniku o obliku i sadržaju bjanko zadužnice (Narodne novine, broj 115/12 i 82/17), na iznos od 10% (deset posto) vrijednosti isporučene opreme bez PDV-a.

Ovo jamstvo Naručitelj će aktivirati u slučaju da Isporučitelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Jamstvo za otklanjanje nedostataka Isporučitelj je dužan dostaviti Naručitelju prilikom isporuke robe, odnosno prilikom potpisa primopredajnog zapisnika.

Zamjena jamstva za otklanjanje nedostataka u jamstvenom roku drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji Isporučitelj nema pravo zaračunavati kamatu.

Neiskorišteno jamstvo će biti vraćeno Isporučitelj po izvršenim obvezama iz ugovora, odnosno po isteku njegova važenja.

*U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice gospodarskih subjekata, u cijelosti ili parcijalno s članom/ovima zajednice, pod uvjetom da jamstvo za otklanjanje nedostataka u jamstvenom roku, u bilo kojem slučaju treba iznositi 10% (deset posto) vrijednosti isporučene opreme bez PDV-a.*

*Također, svaki član zajednice gospodarskih subjekata može dostaviti jamstvo za svoj dio jamstva kumulativno do ukupno traženog iznosa.*

*Isporučitelj može kao jamstvo za otklanjanje nedostataka u jamstvenom roku umjesto solemnizirane bjanko zadužnice dati i novčani polog u traženom iznosu. U slučaju zajednice gospodarskih subjekata naručitelj će prihvatiti jamstvo u obliku novčanog pologa bilo kojeg člana zajednice gospodarskih subjekata. Naručitelj će prihvatiti i jamstvo u obliku novčanog pologa koje daju članovi zajednice gospodarskih subjekata za svoj dio garancije, a koje u ukupnom zbroju predstavljaju traženu visinu jamstva.*

*Novčani polog može se uplatiti u korist Naručitelja -**Hrvatski Crveni križ Gradsko društvo Crvenog križa Koprivnica, Braće Radića 7, 48000 Koprivnica, OIB: 86728714397, IBAN: HR8423860021552004869, Model: 99-OIB uplatitelja, opis plaćanja: jamstvo za otklanjanje nedostataka.*

**PRIMOPREDAJA**

**Članak 13.**

Primopredaju robe po ovom Ugovoru između Naručitelja i Isporučitelja, izvršit će imenovane osobe od strane Naručitelja i ovlaštene osobe imenovane od strane Isporučitelja.

Naručitelj će pregledati robu (opremu) čim to prema redovitom tijeku stvari bude moguće, a najkasnije u roku od 8 dana od isporuke te će Naručitelj i Isporučitelj u tom periodu sastaviti primopredajni zapisnik, s opisom svih eventualnih nedostataka koji se mogu otkloniti, a uočeni su prilikom uobičajenog pregleda. Isporučitelj je dužan u roku od 8 dana ukloniti eventualne nedostatke na isporučenoj opremi.

Za opremu (robu) u odnosu na koju nisu uočeni nedostaci, dan sastavljanja primopredajnog zapisnika smatra se danom prihvata iste. U slučaju uočenih eventualnih nedostataka, ove odredbe se analogno primjenjuju na kasnije isporuke.

Neovisno o sastavljenom zapisniku, Naručitelj će Isporučitelja obavijestiti o eventualnim skrivenim nedostacima, u rokovima propisanim odredbama kojima se uređuju obvezni odnosi.

Isporučitelj je obvezan, prilikom potpisivanja ugovora ili najkasnije prilikom isporuke i kompletnog izvršenja Ugovora, Naručitelju dostaviti kontakt podatke o osobama koje će moći kontaktirati u slučaju nedostatka ili kvarova, s tim da te osobe moraju biti dostupne Naručitelju radnim danom u uredovno vrijeme od 07:00 do 15:00 sati, kroz cijelo razdoblje trajanja jamstvenoga roka.

**IZMJENE UGOVORA**

**Članak 14.**

Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv Naručitelj nije mogao predvidjeti,
2. izmjenom se ne mijenja cjelokupna priroda ugovora,
3. svako povećanje cijene nije veće od 30% vrijednosti prvotnog ugovora.

Ako je učinjeno nekoliko uzastopnih izmjena, ograničenje iz stavka 1. točke 3. ovoga članka procjenjuje se na temelju neto kumulativne vrijednosti svih uzastopnih izmjena.

**RASKID UGOVORA**

**Članak 15.**

Naručitelj može raskinuti ovaj Ugovor i prije isteka roka na štetu Isporučitelja u slučaju:

* nedostavljanja jamstva za uredno ispunjenje ugovora u roku od 10 dana od dana sklapanja Ugovora,
* neopravdanog zakašnjenja kod izvršenja Ugovora,
* opetovanog upozorenja Isporučitelja od strane Naručitelja na nekvalitetno izvršavanje ugovornih aktivnosti.

U tom slučaju Naručitelj može naplatiti jamstvo za uredno ispunjenje Ugovora.

**OSTALE ODREDBE**

**Članak 16.**

Ugovorne strane su suglasne da će sve sporove u vezi s provedbom ovog Ugovora nastojati riješiti sporazumno. U slučaju nemogućnosti rješenja spora sporazumno, ugovorne strane prihvaćaju rješenje nadležnog suda u sjedištu Naručitelja.

**Članak 17.**

Ovaj Ugovor stupa na snagu danom potpisa osoba ovlaštenih za zastupanje Naručitelja i Isporučitelja.

Izmjene i dopune ovog Ugovora i njegovih dodataka važeće su samo ako su sačinjene u pisanom obliku, te potpisane i ovjerene od obiju strana.

**Članak 18.**

Ovaj Ugovor je sastavljen u 4 (četiri) istovjetna izvorna primjerka, od kojih po 2 (dva) zadržavaju Naručitelj i Isporučitelj.

|  |  |  |
| --- | --- | --- |
| **HRVATSKI CRVENI KRIŽ**  **GRADSKO DRUŠTVO CRVENOG KRIŽA KOPRIVNICA** | | **Isporučitelj** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ravnateljica  Adela Sočev, univ. spec. pol. | | funkcija  ime i prezime |

URBROJ: